סרטון וידאו בו סטף דייוויס מבצעת טיפוס סולו חופשי וקפיצת בסיס.
סטף דייוויס מבצעת טיסה בחליפת כנפיים, דצמבר 2007
**סטף דייוויס** (באנגלית: **Steph Davis**;‏ 4 בנובמבר 1973) היא מטפסת מצוקים, קופצת בסיס, צנחנית חליפת כנפיים ומחברת אמריקאית. נחשבת לאחת ממטפסות המצוקים הטובות בעולם, ונכון לשנת 2018, היא האישה היחידה בעולם שעוסקת בטיפוס מצוקים ובקפיצת בסיס גם יחד.

ביוגרפיה
--------

דייוויס נולדה באילינוי ארצות הברית למהנדס אווירונאוטיקה ולמורה, וגדלה בניו ג'רזי ובמרילנד. בגיל שלוש, החלה ללמוד פסנתר ועסקה בנגינת פסנתר שש שעות ביום. בשנת 1991, נרשמה ללימודי ספרות אנגלית באוניברסיטת מרילנד והשלימה בחוג זה תואר שני. בתקופה זו, אחד ממכריה הציע לה להצטרף אליו לטיפוס מצוקים. היא הצטרפה אליו והוקסמה מהענף. בשנת 1995, בגיל 18, נרשמה ללימודי משפטים באוניברסיטת קולורדו אולם פרשה מהם לאחר חמישה ימים וכן הפסיקה לנגן בפסנתר על מנת להקדיש את חייה לטיפוס. במשך 7 שנים, דייוויס התגוררה ברכבה, נדדה מאתר טיפוס אחד למשנהו והתמקצעה בתחום.

בשנת 1994, טיפסה על היהלום (אנ') בו פגשה את המטפס, דין פוטר (אנ'). השניים נישאו בשנת 2002 אולם מספר שנים לאחר מכן, התגרשו. בעלה השני, מריו ריצ'רד (Mario Richard), נהרג בשנת 2013 בעת שהשניים ביצעו טיסת חליפת כנפיים מהרי הדולומיטים שבאלפים. דייוויס קפצה לפניו והוא מיד קפץ אחריה אולם בדרכו למטה נחבט בסלע ומת. שנתיים לאחר מכן, גרושה, דין פוטר, נהרג גם הוא בטיסת חליפת כנפיים.

בשנת 2002, החלה לנסות סוגי דיאטות שונות על מנת לשפר את ביצועיה הספורטיביים. לאחר שנה של ניסוי וטעייה, החליטה לדבוק בתזונה הטבעונית, והיא עוסקת גם בקידום זכויות בעלי חיים.

בשנת 2007, הוציאה לאור את ספרה **High Infatuation**, ובשנת 2013, הוציאה לאור את ספרה **Learning to Fly**.

מתגוררת במואב שביוטה.

ספורט
-----

בשנת 2005, דייוויס הייתה לאישה הראשונה שכבשה את Salathé Wall (בתמונה) בטיפוס חופשי.
דייוויס עוסקת בטיפוס חופשי (free climbing) בו (בניגוד לטיפוס מסורתי) נעשה שימוש בחבלים רק על מנת למנוע נפילה, בעוד הטיפוס עצמו נעשה בעזרת הידיים והרגליים בלבד, וכן עוסקת בטיפוס סולו חופשי (Free solo climbing) בו אין שימוש בציוד טיפוס ובחבלים בכלל, גם לא למטרות הגנה מפני נפילה. טיפוסיה כוללים גם טיפוסי סדקים (Crack climbing) בהם דייוויס נעזרת בסדקים של המצוק על מנת לטפס עליו. דייוויס היא האישה היחידה בעולם שביצעה טיפוס סולו חופשי בדרגת קושי (אנ') ‏5.11.

בשנת 2003, הייתה לאישה השנייה בעולם (אחרי המטפסת לין היל (אנ')) לכבוש את פסגת אל קפיטן בטיפוס חופשי תוך יממה, וכן היא האישה שביצעה טיפוס חופשי על אל קפיטן יותר מכל אישה אחרת. בשנת 2005, הייתה לאישה הראשונה בעולם לכבוש את פסגת Salathé Wall (אנ') בטיפוס חופשי. כמו כן, היא האישה הראשונה בעולם לכבוש את כל שבע הפסגות בפיץ רוי שבפטגוניה בטיפוס חופשי, וכן האישה הראשונה בעולם לכבוש את פסגת Torre Egger (אנ') בטיפוס חופשי. בשנת 2007, החלה לעסוק בקפיצת בסיס.

קישורים חיצוניים
----------------

ויקישיתוף מדיה וקבצים בנושא **סטף דייוויס** בוויקישיתוף
* 

* אתר האינטרנט הרשמי של סטף דייוויס
* סטף דייוויס, ברשת החברתית פייסבוק

* סטף דייוויס, ברשת החברתית טוויטר

* סטף דייוויס, ברשת החברתית אינסטגרם

* סטף דייוויס, הבלוג הרשמי

* סטף דייוויס, ברשת החברתית Goodreads
* סרטונים Steph Davis, Fearless Flyer - HUMAN Limits, UPROXX, 2016
* סרטונים High Infatuation with Steph Davis - Health Beauty Life The Show, HealthBeautyLifeShow
* סרטונים נאום של סטף דייוויס בוועידת טד - Choosing to fly - Steph Davis - TEDxBoulder
* סטף דייוויס בטיפוס סדקים - Learning to Fly, vimeo.com
* סרטונים סטף דייוויס ב-Vimeo

הערות שוליים
------------

1. ↑  Steph Davis, teamevolv.com
2. 1 2 3 4  Against the odds, theguardian.com, 6 May 2007
3. 1 2  סרטונים Steph Davis Free Solos an Insane Route - Ultimate Rush, Outside TV, 2016
4. 1 2  סרטונים Interview - Climber, BASE jumper, and wing suit flyer Steph Davis - Outside Today, Outside TV
5. ↑  STEPH DAVIS IS AN ICONICNAME IN CLIMBING, stephdavis.co
6. 1 2  Moab's Steph Davis making the most of her 'vertical cravings', deseretnews.com, May 6, 2013
7. ↑  Mario Richard, BASE Jumper and Sky Diver, Dies at 47, nytimes.com, AUG. 20, 2013
8. ↑  סרטונים A dangerous stunt led to the death of two daredevils, CBS Evening News
9. 1 2  Top level climber, skydiver and BASE jumper Steph Davis discusses nutrition, compassion and trusting yourself in high-risk environments, vegansociety.com
10. ↑  Why I’m Vegan, stephdavis.co
11. ↑  High Infatuation: A Climber's Guide to Love and Gravity, goodreads.com
12. ↑  Learning to Fly: An Uncommon Memoir of Human Flight, Unexpected Love, and One Amazing Dog, goodreads.com